Mercedes AMG High Performance Powertrains

**Mercedes AMG High Performance Powertrains (**skrátene **Mercedes-AMG HPP)** je britská divízia spoločnosti Mercedes-AMG, ktorá má sídlo v v meste Brixworth v Spojenom kráľovstve. Zaoberá sa vývojom, výrobou, testovaním a prevádzkou špičkových motorových jednotiek pre tímy Formuly 1, ako aj prenosom technológií do výkonných cestných áut. Spoločnosť dodávala motory tímu Sauber od sezóny 1994, McLarenu od 1995 do 2014 a od 2021, Force India od 2009 do 2018, Brawn v 2009, továrenskému tímu Mercedes od 2010, Williams od 2014, Lotus od 2015, Manor Racing v 2016, Force India v 2018, Racing Point od 2019 do 2020, Astonu Martin od 2021 do 2025 a od sezóny 2026 bude dodávať motory aj tímu Alpine. S ich motormi získali tímy štrnásť titulov jazdcov a dvanásť titulov konštruktérov.

## História
Predchodcu súčasnej spoločnosti firmu Ilmor založili v roku 1983 Mario Illien a Paul Morgan, ako nezávislého dodávateľa motorov pre IndyCar. V roku 1993 získal Daimler-Benz 25% podiel akcií od Chevroletu. V roku 2002 Daimler AG zvýšil svoj podiel vo firme na 55%, po čom premenoval spoločnosť na Mercedes-Ilmor. V roku 2005 sa stal Daimler výlučným vlastníkom firmy a premenoval ju na Mercedes-Benz High Performance Engines Ltd. náhľad|Motor FO110J zo sezóny 2000V roku 2011 bola spoločnosť premenovaná na už dnes známe Mercedes AMG High Perfomance Powertrains.

### Obdobie pred hybridnou érou (1994 – 2013)
Ešte pred zavedením hybridných pohonných jednotiek patril Mercedes medzi najúspešnejších dodávateľov motorov vo Formule 1. Prostredníctvom spolupráce so spoločnosťou Ilmor Engineering vyvíjal atmosférické motory, ktoré od polovice 90. rokov patrili k absolútnej špičke. Prvý výrazný úspech prišiel v sezóne 1994, keď monoposty tímu Williams poháňané motorom Mercedes získali titul majstra sveta konštruktérov. O rok neskôr Williams titul obhájil a Damon Hill sa stal majstrom sveta jazdcov.

Najúspešnejšie obdobie tejto éry však prišlo v spolupráci s tímom McLaren. Motory Mercedes-Ilmor poháňali McLaren k titulom majstra sveta jazdcov v rokoch 1998 a 1999, keď triumfoval Mika Häkkinen, a zároveň k titulu konštruktérov v roku 1998. Nasledovali ďalšie jazdecké tituly s Lewisom Hamiltonom v rokoch 2008 a 2014, pričom titul z roku 2008 bol dosiahnutý ešte s atmosférickým motorom V8.

V rokoch 2009 až 2013, po návrate Mercedesu ako továrenského tímu, zohrával motorový program dôležitú úlohu pri budovaní technického zázemia pre budúcu dominanciu. Hoci v tomto období Mercedes nezískal tituly, systematický vývoj pohonnej jednotky, infraštruktúry v Brixworthe a organizačnej štruktúry vytvoril pevné základy pre mimoriadne úspešnú hybridnú éru po roku 2014.

### Hybridná éra Formuly 1 (od 2014)
Zavedenie hybridných pohonných jednotiek v roku 2014 predstavovalo zásadný technický zlom. Mercedes-AMG HPP vyvinul pohonnú jednotku V6 turbo hybrid, ktorá sa vyznačovala mimoriadnou účinnosťou spaľovania, vysokou spoľahlivosťou a výbornou integráciou elektrických systémov. Tento motor poskytol Mercedesu výraznú výkonnostnú výhodu nad konkurenciou a stal sa základom jednej z najdominantnejších ér v histórii Formuly 1.

Motory z Brixworthu poháňali nielen továrenský tím Mercedes-AMG Petronas, ale aj zákaznícke stajne ako Williams, Force India, Racing Point, McLaren či Aston Martin. Mercedes-AMG HPP zohral rozhodujúcu úlohu pri zisku viacerých titulov majstra sveta jazdcov a konštruktérov v období rokov 2014 až 2021.

### Pomoc pri pandémii COVID-19

V Marci 2020 vzhľadom na oneskorenie začiatku sezóny spôsobené pandémiou COVID-19, v spolupráci s inštitútmi inžinierstva spoločnosť oznámila, že bude vyrábať dýchacie pomôcky, ktoré pomôžu udržať pacientov mimo intenzívnej starostlivosti. Mercedes-AMG HPP vytvoril zariadenie do týždňa. 

### Obdobie po roku 2021
Po roku 2021 sa výkonnostná výhoda Mercedesu znížila, najmä v dôsledku zmien technických predpisov a vývoja konkurencie. Mercedes-AMG HPP sa však naďalej radí medzi technologickú špičku a sústredí sa na dlhodobý vývoj pohonných jednotiek, najmä v súvislosti s pripravovanými pravidlami pre sezónu 2026.

### Príprava na pravidlá 2026
Mercedes-AMG High Performance Powertrains zohráva kľúčovú úlohu pri vývoji novej generácie pohonných jednotiek, ktoré majú vstúpiť do platnosti v roku 2026. Nové predpisy kladú dôraz na vyšší podiel elektrickej energie, udržateľné palivá a zníženie uhlíkovej stopy. Vďaka dlhoročným skúsenostiam s hybridnými systémami je Mercedes považovaný za jedného z favoritov novej technickej éry.

## Výsledky motorov Formuly 1

### Zoznam pohonných jednotiek Formuly 1 od Mercedes-AMG HPP

## Pozri aj

* Mercedes-AMG Petronas Formula One Team
* Formula 1

## Externé odkazy
* Oficiálny web Mercedes AMG High Performance Powertrains 

## Referencie

Kategória:Formula 1
Kategória:Mercedes-Benz
Kategória:Výrobcovia motorov